Ruppersberg | johannclaassen
Archive for the tag “Ruppersberg”
Op die spoor van die MAREE’s van die Swartland – 14 April 2013
Jy kan dit nie mis nie!
Strukture kan, ‘n andersins mooi natuurtoneel, nogal opfoeter.
Vermoedelik die huis van MJ MAREE van Remhoogte. [Op 20.7.2013 deur myself besoek en is nou bevestig as die huis van MJ MAREE *1849-† 1919]
Hoe oud sou die ou akkerboom wees?
Stoor of waenhuis/stoor/kelder wat langs MJ MAREE se huis geleë is.
Wingerd en vrugtebome sover as wat die oog kan sien.
Springbokke wei rustig op die plaas Allesverloren.
‘n Werfmuur rondom Allesverloren. Aanvanklik ‘n Buitepos en in 1704 aan Gerrit Cloete toegeken. Die naam het heel waarskynlik beslag gekry nadat die opstal deur die plaaslike bevolking (San) afgebrand is. Geboorteplek van DF Malan.
In swart en wit nog steeds so mooi!
Riebeek-Wes. Geboorteplek van twee vorige eerste ministers van die Unie van SA, JC Smuts en DF Malan.
Riebeek-Wes NG Kerk. In 1858 ingewy. ‘n Ongewone gebou vir sy tyd (sterk klassieke elemente). In 1904 vergroot met die toring wat in 1958 opgerig is.
Netjiese heining wat wonderbaarlik nog nie stuk-stuk weggedra is nie.
Die houtrame kort bietjie aandag
Die kerksaal opgerig in 1905.
‘n Mooi huis aan die agterkant van die kerk.
Kerk straat, Riebeek-Wes.
Al wat ons oorgehou het van die sogenaamde Bosoorlog – grafte!
Hoof-ingang van die kerk in Riebeek-Wes.
Dis nie duidelik of sy net die hekkie of die hele heining se oprigting geborg het nie.
Netjiese tuin. Ek het dit ook so vir die koster in die verbyloop gesê.
‘n Graf van ‘n vroeëre leraar.
Nog netjies omhein.
Kerkklok. Wonder of dit nog gebruik word.
Muur van herinnering – NG kerk Riebeek-Wes.
Iewers het hy aan die baklei geraak…
Is hulle maer of moet hulle so lyk…? Modderasvlei se diere.
Modderasvlei, neffens Allesverloren.
Jolly Olive, ‘n eet- en drinkplek langs Remhoogte.
‘n Huis in Maree straat.
Plein en Ciliers strate
Die Rooi Os, gemaak deur ene Basson, om saam te val met die Groot Trek gedenkjaar. Op die plein van Riebeek-Kasteel. Daar is ‘n heerlike spookstorie verbonde aan dié os.
Hierdie kanon is deur J van der Merwe van Swartdam, Riebeek-Kasteel, aan die dorpsbestuur geskenk in 1938 met die Groot Trek se gedenkjaar en ter ere van sy vader. Ek sien nie meer die gedenkplaat aan die voetstuk nie en dis erg verwaarloos. Ek sal enige tyd die verf skenk.
‘n Inskripsie op die kanonloop. Ek kan nie uitmaak wat dit is nie maar dit kan 1612 wees.
Klipstapel opgerig ter herdenking van die Groot Trek herdenkingsjaar, 1938.
Kasteelberg Country Inn. Opgerig in 1911. Redelik verander. Ons het hier ‘n lekker ontbyt geëet.
‘n Sloot vanaf die berg se kant. Kurkdroog.
Binnekant van Kasteelberg Country Inn.
Ons uitsig vanaf die ontbyttafel.
Die winkel, Aitsa. Lekker biltong ens.
à la Maison. Baie mooi huisgoed soos die vrouens daarvan hou.
Mooi goed wat dalk ook later kitch sal word!
Nog mooigoed in dieselfde winkel.
Hoof straat Riebeek-Kasteel. Winkeltjies op winkeltjies. Gerig op die toeris. Soos wat ons gestap het, het hulle in hulle honderdtalle opgedaag.
DieRoyal Hotel. Elke dorp het ene maar hierdie een is ‘n uitskieter. Die Jood Katz het dit in 1862 begin oprig. Baie veranderings is aangebring, onder andere die veranda in 1929.
‘n Huisie aan die linkerkant van die hotel. Baie verwaarloos maar wat nie vir onder R1 000 000.00 verkoop sal word nie.
Die hele oggend het die wolke my fassineer. Hierdie een deel ek gratis.
In hierdie stegie sou ons winkeltjies op winkeltjies ontdek.
Hier kan jy bottels goeie landgoedwyne koop. Iets wat nie in die hoofstad van wyn (die Paarl) op ‘n Sondag moontlik is nie!
Nog ‘n versteekte winkeltjie – drink en eet.
Kuierplekkie met ‘n ou stasie kennisgewingbord as spyskaart.
Die spyskart van naby
Riebek-Wes is daai kant toe. Moenie verdwaal nie!
Drink en verkoop.
Heerlikste kase, gerookte hamme, plaaslike olyfolie en petite groentetjies. Moenie die jaarlikse Olyffees (4 en 5 Mei 2013) vergeet nie.
Ek moes haar opsluit afneem op die trappe!
Die Roal se impossante vooraansig. Dalk ‘n geval van bo blink en onder stink…. Ons sal nou sien in die volgende beelde.
Dit is regoor die Royal afgeneem. Die onderkant van die watertenk is half-vol met leë plastiek wynbottels. Ons kyk verder…
Die watertenk wat dateer uit vervloë dae.
Zoom bietjie in en probeer die rooi doppies tel! 🙂
Die ou kerkhof se wit muur. Die kerk en die bar sit hier letterlik langs mekaar.
‘n Mooi ou groot huis regoor die Royal en leeg…
Dis die parkeer plek van die kerkgangers. Ons stap ‘n bietjie nader…
Die trappies op na die kerk se ingang. Rooi doppies so ver jy kan sien!
NG kerk Riebeek-Kasteel. Opgerig in 1913.
Agterkant van die kerk. Begraafplaas se kant.
Abraham Jacobu Jozua REYNEKE se graf. 1853-1910. Oupa van oom Maree REYNEKE. In die ou kerkhof.
Pragtige detail van die vensters.
‘n Hele eeu oud vanjaar. Matthys Johannes MAREE was deel van die boukommissie.
Die kerk het verdaag. Terwyl ek wydsbeen oor ‘n graf staan, sê die een ou oom vir ‘n ander: “Seker ‘n skattejagter.” Ja, ek het jou gehoor, broeder! 🙂
Art en Craft asook ‘n gallery. Baie mooi goed daarbinne.
Ek hou hiervan. ‘n Foto op ou planke. Weet iemand hoe hulle dit doen?
Die dorpsplein. Hier was ‘n fontein doerie jare maar ek vind niks. Opgedroog sê iemand vir my. Daar was groot petisies deur die kerk en die dorpenaars opgestel oor daardie fonteinwater.
Die nuwe begraafplaas, Riebeek-Kasteel. Matthys Johannes MAREE *1849 was deel van ‘n drieman-kommissie wat ‘n geskikte terrein moes aanwys.
Matthys M LAUBS(C)HER en Hendrina Maria Jacomina RUPPeRSBERG. Ek moes weer die stukke bymekaar pak soos laas.
Anna Gertruida RUPPERSBERG 1862-1939 en Nicolaas MAREE 1856-1950
Johanna Sophia Elizabeth RUPPERBERG 1856-1941. Oumagrootjie van oom Maree REYNEKE. Sy is in die nuwe begraafplaas begrawe en hy in die ou kerkhof.
Sy het hom vooruit gegaan.
Die jongste MAREE graf.
Halwe 2de neef van Mev. Viola Müller (née MAREE).
MAREE x REYNEKE
Matthys Johannes MAREE 1849-1919. Hy het bepaald diep spore getrap in Riebeek-Kasteel se gemeenskap. Diaken, ouderling, primarius na die Kaapse Sinode, Voorsitter van en lid van talle kerk kommissies en lid van die plaaslike skoolkomitee. Aanvanklik ‘n togryer, later ‘n boer van formaat van die plaas Remhoogte. Sy tweede vrou is saam met hom in hierdie graf.
Mathhys en Anna Gertruida Theron se graf asook die van die kinders en ‘n familielid.
The Victorian Cow.
Winkel met antieke ware. Raai bietjie wat staan daar.
Van naderby. Vervaardig in Glasgow.
Hier kos dit rem vir ‘n vale!
Het Vlok Casteel
Die wolke raak digter. Ek moet haas klaar maak!
Oorblyfsels van ‘n brug tussen Hermon en Riebeek-Kasteel.
Kompanjies rivier. Sweerlik op die deuntjie van die VOC…
Opgerig in 1936. Aan die dorpsplein.
Riebeek-Kasteel se biblioteek. Opgerig in 1928.
Van Riebeeck straat, Riebeek-Kasteel.
Posted in Geskiedenis and tagged claassen,Genealogie,Geskiedenis,History,Mare,Maree,Reyneke,Riebeek-Kasteel,Riebeek-Wes,Ruppersberg,Swartland